Nha Fala

De Spillfilm Nha Fala ass eng portugisesch-franséisch-lëtzebuergesch Koproduktioun vum guinea-bissauesche Regisseur Flora Gomes aus dem Joer 2002.

 Ëm wat geet et am Film? 
Am Vita senger Famill hate se ëmmer de Glawen, wann eng Fra aus hirer Famill séngt da muss se stierwen. D'Claire lieft elo a Frankräich an ass eng bekannt Sängerin ginn. Wéi soll si hirer Mamm dat doheem soen datt si séngt…

 Filmproduktioun an Accueil 
Fir d'Produktioun vum Film krut d'Produktiounsgesellschaft Samsa Film am Joer 2000 e Subside an Héicht vun néng Millioune Lëtzebuerger Frang vum Lëtzebuerger Filmfong.Rapport d'activité du Ministère de la Culture 2000, Säit 208 Donieft gouf d'Filmproduktioun och vum europäesche Filmfong Eurimages finanziell mat 230.000 Euro ënnerstëtzt, vun deenen Samsa Film 46.000 Euro krut an déi aner Gesellschaften de Rescht.Rapport d'activité du Ministère de la Culture 2001, Säit 2000

Den engleschen Titel vum Film ass My Voice.

Nha Fala hat seng Première den 30. August 2002 um Filmfestival vu Venedeg.cinemaportuguesmemoriale.pt: Nha Fala Do krut en de Präis "Lanterna Magica"."Nha Fala" conquista prémio em Veneza, Jornal de Letras, Suplemento do JL, Nº 835, Ano XXI, Número 52, 2. Oktober 2002 De Film gouf och op enger ganzer Rei anere Filmfestivalle gewisen, dorënner zu Amiens (wou en de Präis vun der Stad Amiens an de Präis SIGNIS krut), um Festival vum portugisesche Kino zu Coimbra (wou en de Publikumspräis an de Spezialpräis vun der Jury krut) an um panafrikanesche Festival zu Ouagadougou (wou en de Präis vun der Stad Ouagadougou krut).

 Kuckt och 
 Lëscht vu lëtzebuergesche Filmer

 Um Spaweck 
De Film op der Websäit vu Samsa Film

Kategorie:Portugisesch Filmer
Kategorie:Franséisch Filmer
Kategorie:Lëtzebuergesch Filmer
Kategorie:Filmer 2002